[{"text_idx": "#000000", "text": "Uurime ja kompame piire. Loeme moraali ja ha\u0308vitame seda. Visandame minapilte ja vaatame nende murenemist kaasaegsete kriiside valguses. See on interaktiivne lavastus, kus neljanda seina taha pugeda ei saa."}, {"text_idx": "#000001", "text": "Oma identiteeti otsivad nii traditsioonilise taustaga Vanemuise balletitantsijad kui ka teatriruum ise, mis nii kergesti mo\u0303ne valgusvihu vo\u0303i uue su\u0308mboli lisamisel hoopis uue ta\u0308henduse saab. Minimalismist vo\u0303ib leida tee ku\u0308lluslikku psu\u0308hhedeelsusesse, rangest struktuurist aga improvisatsiooni. Laval musitseerib jonas.f.k."}, {"text_idx": "#000002", "text": "Rauno Zubko tantsulavastus on suunatud vaatajale alates keskmisest koolieast, kes sarnaste teemadega enam u\u0308ksinda maadlema ei pea."}, {"text_idx": "#000004", "text": "\u2013 lavastaja ja koreograaf Rauno Zubko"}, {"text_idx": "#000005", "text": "PS. \u201ckriis.ID\u201d etendustel vo\u0303ib julgelt telefoni kasutada, pildistada ja filmida! Teatriku\u0308lastaja saab laval toimuvat mo\u0303jutada, osaledes etenduse eel ja selle jooksul veebilehele kriis.rip ilmuvatel ha\u0308a\u0308letustel. Samalt lehelt vo\u0303ib leida ka filtrid, millega oma teatrikogemust ta\u0308iendada."}, {"text_idx": "#000006", "text": "Etendusel na\u0308htut jagades palume postituses kasutada #kriisID"}, {"text_idx": "#000007", "text": "NB! Etenduse pikkus so\u0303ltub ha\u0308a\u0308letuse tulemustest, etendus kestab maksimaalselt tund ja 30 minutit."}, {"text_idx": "#000008", "text": "Esietendus 4. ma\u0308rtsil 2023 Sadamateatris"}]